শামসুল হায়দার সিদ্দিক

**শামসুল হায়দার সিদ্দিক**  বাংলাদেশ সেনাবাহিনীর একজন প্রাক্তন কর্মকর্তা এবং বাংলাদেশ কারাগারের প্রাক্তন ডেপুটি ইন্সপেক্টর জেনারেল ছিলেন।  তিনি কারা ব্যবস্থার দ্বিতীয় পরিচালক ছিলেন এবং ব্রিগেডিয়ার জেনারেল মোহাম্মদ জাকির হাসানের অধীনে দায়িত্ব পালন করেন।  তিনি ২০০৬-২০০৮ সালে  সেনা অফিসার হিসেবে দায়িত্ব পালন করেন। ২০০৬ সালের অক্টোবরের শেষের দিকে বাংলাদেশ জাতীয়তাবাদী দলের প্রশাসনের মেয়াদ শেষ হয় এবং  সেনা সমর্থিত তত্ত্বাবধায়ক সরকার ক্ষমতা গ্রহণ করে। ফলে বাংলাদেশে রাজনৈতিক সংকট শুরু হয়। এই সময় প্রাক্তন মন্ত্রী এবং দুই প্রাক্তন প্রধানমন্ত্রী সহ অসংখ্য রাজনীতিবিদকে কারাগারে পাঠানো হয়।    

শামছুল হায়দার সিদ্দিকী সেই বিশেষ সেলের দায়িত্ব পালন করেন, যেখানে প্রাক্তন প্রধানমন্ত্রী শেখ হাসিনা এবং খালেদা জিয়াকে আটক রাখা হয়।    তিনি শতাধিক রাজনৈতিক বন্দীদের আটকের তত্ত্বাবধান করেন। 

## ক্যারিয়ার
২০০৭ সালের ২০ জুন শামছুল হায়দার সিদ্দিক রিপোর্ট করেন যে, শেখ মুজিবুর রহমানের খুনি এ কে এম মহিউদ্দিন আহমেদ তার বিরুদ্ধে জারিকৃত মৃত্যুদণ্ডের আপিল করতে চাইছেন।  সেপ্টেম্বরে, তিনি প্রাক্তন প্রধানমন্ত্রী খালেদা জিয়ার ছেলে আরাফাত রহমান কোকোকে বঙ্গবন্ধু শেখ মুজিব মেডিকেল বিশ্ববিদ্যালয়ে নিয়ে যান, যেখানে তাকে  ভর্তি করা হয়।  নভেম্বর মাসে নিষিদ্ধ ঘোষিত, জামা'আতুল মুজাহিদীন বাংলাদেশ কুমিল্লায় জেল ভাঙার চেষ্টা করে।  এরপর তিনি সারা বাংলাদেশের কারাগারগুলোতে সতর্কতা জারি করেন।  তিনি জাতীয় সংসদ, জাতীয় সংসদে প্রতিষ্ঠিত বিশেষ কারাগার (সাব-জেল) এর কারারক্ষক ছিলেন, যেখানে প্রাক্তন প্রধানমন্ত্রী শেখ হাসিনা এবং খালেদা জিয়াকে আটক রাখা হয়।   শামছুল হায়দার সিদ্দিক জাতিসংঘের মাদক ও অপরাধ বিষয়ক কার্যালয়ের পৃষ্ঠপোষকতায় ইরানে অধ্যয়ন সফরে যান। 

২০০৭ সালের ডিসেম্বরে,শামছুল হায়দার সিদ্দিক দ্য ডেইলি স্টারকে বলেন যে, ৬০০ জন বন্দীকে কঠোর কারাদণ্ডে পাঠানো হয়- যাদেরকে মাছি মারার দায়িত্ব দেওয়া হয়। কারণ তারা ভারী কাজের জন্য খুব দুর্বল ছিল।  তিনি সংবাদপত্রকে আরও বলেন যে, সাবেক স্বরাষ্ট্রমন্ত্রী মোহাম্মদ নাসিম এবং প্রাক্তন বেসামরিক বিমান পরিবহন ও পর্যটন প্রতিমন্ত্রী মীর মোহাম্মদ নাসিরউদ্দিন গ্রন্থাগারিক হিসেবে কাজ করছেন।  তিনি উল্লেখ করেন যে, অন্যান্য মন্ত্রী ওয়াদুদ ভূঁইয়া, আমানউল্লাহ আমান এবং রুহুল কুদ্দুস তালুকদার দুলু মালী হিসেবে কাজ করছেন।  তিনি এটিএন বাংলাকে বলেন যে, প্রাক্তন আইনমন্ত্রী মওদুদ আহমেদ কারাগারে লেখালেখি করে তার দিন কাটান।  তিনি আলতাফ হোসেন চৌধুরী এবং নাজমুল হুদা সম্পর্কেও গণমাধ্যমের সাথে কথা বলেন। 

শামছুল হায়দার সিদ্দিক বাংলাদেশ সেনাবাহিনী এবং নির্বাচন কমিশনকে ভোটার তালিকা হালনাগাদ করার জন্য বন্দীদের ভোটার নিবন্ধন করতে সাহায্য করেন।  তিনি জানান যে, তাদের জন্য কেবল এখনই ইসলামিক বই কেনার অনুমতি দেওয়া হয়েছে কিন্তু অতীতে বিভিন্ন ধরণের বই কেনা হত।  তিনি জেলরক্ষীদের জন্য বাংলাদেশ পুলিশ এবং বাংলাদেশ সেনাবাহিনী থেকে ৬,৫০০টি চাইনিজ .৩০৩টি রাইফেল এবং ১০ হাজার গুলি কেনার সিদ্ধান্ত নেন।  তিনি পুলিশ থেকে ১০০০টি রাইফেল এবং সেনাবাহিনী থেকে ৫৫০০টি গুলি কেনার সিদ্ধান্ত নেন।  বাংলাদেশ সেনাবাহিনী জেলরক্ষীদের বিনামূল্যে ৫,৫০,০০০ গুলি সরবরাহ করতেও সম্মত হয়।  ২০০৮ সালের জুন মাসে শেখ হাসিনাকে জেল থেকে জামিনে মুক্তি দেওয়া হয়।  তিনি কারাগারে আটক মায়েদের সাথে রাখা শিশুদের জন্য ফিল্ড ট্রিপের ব্যবস্থা করেন।  তিনি জানান যে, কারাগারে কোনও অ্যাম্বুলেন্স ছিল না, নার্স এবং ডাক্তারের অভাব ছিল।   ২০০৮ সালের সেপ্টেম্বরে, সিদ্দিকী বঙ্গবন্ধু শেখ মুজিব মেডিকেল বিশ্ববিদ্যালয়ে প্রাক্তন প্রধানমন্ত্রী খালেদা জিয়ার ছেলে তারেক রহমানের সাথে দেখা করেন এবং তার জামিনের  পর কারারক্ষীদের অপসারণের নির্দেশ দেন।  নতুন সরকার নভেম্বরে, শামছুল হায়দার সিদ্দিকীর চাকরি এক বছর বাড়িয়ে দেয়। 

২০০৯ সালের জানুয়ারিতে,শামছুল হায়দার সিদ্দিকীর বিরুদ্ধে অভিযোগ করা হয় যে,  ২০০৭ সালে আটক আদিবাসী অধিকার কর্মী রংলাই ম্রোকে জাতীয় হৃদরোগ ইনস্টিটিউটে চিকিৎসাধীন অবস্থায় হাতকড়া পরিয়ে রাখেন এবং তাকে নির্যাতনের সময় আঘাত করা হয়, যা মিডিয়ার নজরে আসে।  ২০০৯ সালের জানুয়ারিতে কারাগারের মাঠে খেলার সময় বকশিবাজার আলিয়া মাদ্রাসার ছাত্রদের সাথে  জেলরক্ষীদের সংঘর্ষ হয় । ২০০৯ সালে আওয়ামী লীগ ক্ষমতায় আসে এবং তত্ত্বাবধায়ক সরকারের পরিবর্তে শেখ হাসিনা প্রধানমন্ত্রী হন।  কমান্ডার এম জাকারিয়া খানের নেতৃত্বে কারা অধিদপ্তরের একটি দলের তদন্ত অনুসারে, ২০০৯ সালের ফেব্রুয়ারিতে সিদ্দিককে কারাগারের ১৫টি কোড লঙ্ঘনের জন্য দোষী সাব্যস্ত করা হয়।  তিনি কারাগারে আটক দোষী মনোয়ার হোসেন ডিপজলের পক্ষে ছিলেন এবং জেলকোড বহির্ভুত সুবিধা প্রদান করেন। ৫২ দিনে ডিপজলের জন্য ২০০ জন দর্শনার্থীর অনুমতি দেওয়ার মতো বিশেষ সুযোগ-সুবিধা দিয়েছেন বলে প্রমাণিত হয়।  ফেব্রুয়ারিতে, কারা মহাপরিদর্শক ব্রিগেডিয়ার জেনারেল জাকির হাসানকে ব্রিগেডিয়ার জেনারেল এএইচএম মকবুল হোসেনের স্থলাভিষিক্ত করা হয়। শামছুল হায়দার সিদ্দিককে শাস্তি স্বরূপ ঢাকা বিভাগ থেকে বরিশাল-খুলনা বিভাগে বদলি করা হয় এবং চট্টগ্রাম বিভাগ থেকে মেজর শেখ সাইফুল আলমকে তার স্থলাভিষিক্ত করা হয়।  

২০২২ সালে, চট্টগ্রামের সীতাকুণ্ডে স্মার্ট গ্রুপের মালিকানাধীন বিএম কন্টেইনার ডিপোর জেনারেল ম্যানেজার ছিলেন শামছুল হায়দার সিদ্দিক।   তিনি দায়িত্বে থাকাকালীন ২০২২ সালের সীতাকুণ্ডে অগ্নিকাণ্ডের ঘটনায় ডিপোতে আগুন ধরে যায়, যা ডিপোর স্টোরেজ থেকে উদ্ভূত হয়েছে বয়ে ধারণা করা হয়। 

## তথ্যসূত্র

বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:বাংলাদেশ সেনাবাহিনীর কর্নেল
বিষয়শ্রেণী:বাংলাদেশ সেনাবাহিনীর অফিসার
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি